Indian National Theatre (INT) એ મુંબઈની ૧૯૪૪માં સ્થપાયેલી સંસ્થા છે જે મુખ્યત્વે ગુજરાતી રંગભૂમિ અને સાહિત્ય ક્ષેત્રે કાર્યરત છે. આ સંસ્થા છેલ્લા ૬૦ વર્ષથી દર વર્ષે ગુજરાતી મુશાયરાનું આયોજન કરે છે અને ૧૯૯૭થી ગુજરાતી ગઝલ ક્ષેત્રે નોંધપાત્ર કામ કરનારા વરિષ્ઠ કવિને કલાપી અને નવોદિત કવિને શયદા પુરસ્કાર પ્રદાન કરે છે. આ વર્ષનો શયદા પુરસ્કાર મને જાહેર થયો છે એનો આનંદ આપ સૌ સાથે વહેંચું છું. ૧૮મી ઑગસ્ટના રોજ ભારતીય વિદ્યાભવનમાં આયોજિત મુશાયરામાં આ પુરસ્કાર એનાયત થશે.